

**REPUBLIKA HRVATSKA**

 **ISTARSKA ŽUPANIJA**

 **GRAD BUZET**

 **Upravni odjel za opće poslove,**

**društvene djelatnosti i razvojne projekte**

KLASA: 112-02/25-01/4

URBROJ: 2163-3-02-02-25-3

Buzet, 20.6.2025.

**OBAVIJEST U SVEZI JAVNOG NATJEČAJA ZA PRIJA U SLUŽBU NA NEODREĐENO VRIJEME U UPRAVNOM ODJELU ZA OPĆE POSLOVE, DRUŠTVENE DJELATNOSTI I RAZVOJNE PROJEKTE**

U „Narodnim Novinama“, broj 93 od dana 20. lipnja 2025. godine, objavljen je natječaj za prijam u službu službenika/službenice na neodređeno vrijeme u Upravnom odjelu za opće poslove, društvene djelatnosti i razvojne projekte, na radno mjesto:

1. Savjetnik za razvojne projekte (1 izvršitelj/izvršiteljica, m/ž)

Od dana objave u „Narodnim novinama“ počinje teći rok od 15 dana za podnošenje prijava na natječaj. Stoga je posljednji dan za podnošenje prijava na natječaj, predajom pošti ili neposredno u pisarnicu Grada Buzeta, dana 7. srpnja 2025. godine. Slijedom navedenog, Povjerenstvo za provedbu natječaja daje sljedeće upute kandidatima za prijem u službu na neodređeno vrijeme na radno mjesto:

1. **SAVJETNIK ZA RAZVOJNE PROJEKTE (1 IZVRŠITELJ/IZVRŠITELJICA, M/Ž**)

**Osnovni podaci o radnom mjestu:**

* radno mjesto II. kategorije, savjetnik
* naziv radnog mjesta: savjetnik za razvojne projekte
* klasifikacijski rang: 5
* broj izvršitelja: 1

**Opis poslova:**

* obavlja složene stručne i analitičke poslove planiranja i pripreme projekata i stručnih podloga od interesa za Grad te koordinira suradnju s ostalim upravnim tijelima u zajedničkim poslovima pripreme i realizacije kapitalnih i drugih projekata Grada
* prati domaće i međunarodne natječaje kojima se osiguravaju sredstva za programe i aktivnosti iz djelokruga lokalne samouprave, a koji se financiraju iz programa Europske unije, ministarstava, županije ili drugih subjekata,
* priprema dokumentaciju za podnošenje prijava za kandidiranje kapitalnih i drugih projekata i programa od interesa za Grad prema EU fondovima i drugim alternativnim izvorima financiranja
* u suradnji s drugim tijelima nadležnima za pojedini projekt obavlja stručnu obradu poslova vezanih za EU fondove, koordinira pravilno i pravovremeno provođenje/realizaciju projekata,
* koordinira suradnju s ostalim tijelima, te pruža potporu zaposlenicima drugih upravnih tijela prilikom kandidiranja određenih projekata,
* vodi aktivnosti vezane uz web stranice Grada i društvene mreže,
* pripreme i provodi postupke javne nabave iz djelokruga upravnog tijela te surađuje u provedbi postupaka javne nabave s ostalim upravnim tijelima
* obavlja i druge poslove utvrđene zakonom i drugim propisima te prema nalogu pročelnika.

**Složenost poslova:**

* Obavljanje složenih zadataka u postupku izrade općih i drugih akata te pružanje savjeta službenicima i dužnosnicima u rješavanju jednostavnih zadataka iz područja djelokruga rada. Rješavanje problema uz upute i nadzor rukovodećeg službenika.

**Samostalnost u radu:**

* Razmjerno visok stupanj samostalnog rada koji uključuje opće i specifične upute pročelnika.

**Stupanj suradnje s drugim tijelima i komunikacija sa strankama:**

* Svakodnevni kontakt sa službenicima unutar upravnih tijela - neposredno, putem telefona ili emaila, te kontakti izvan upravnog tijela u svrhu prikupljanja ili razmjene informacija.

**Stupanj odgovornosti i utjecaj na donošenje odluka:**

* Relativno visoki stupanj odgovornosti za učinkovitu organizaciju rada te odgovornost za sredstva povjerena za obavljanje poslova.

**PODACI O PLAĆI**

Koeficijent složenosti poslova radnog mjesta Savjetnika za razvojne projekte je 1,85 uz osnovicu za izračun plaće u iznosu od 840,00 eura bruto. Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA:**

Prethodna provjera znanja i sposobnosti kandidata provest će se putem:

A: pisanog testiranja

B: intervjua s Povjerenstvom za provedbu Natječaja.

* **TESTIRANJE**

**A: PRAVILA PISANOG TESTIRANJA**

Pravni izvori i drugi izvori za pripremanje kandidata za pismeno testiranje su sljedeći:

• **ZAKONI I PRAVILNICI**

1. Zakon o lokalnoj i područnoj (regionalnoj) samoupravi (''Narodne novine'', broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),
2. Zakon o proračunu (''Narodne novine'', broj 144/21)
3. Zakon o regionalnom razvoju Republike Hrvatske (''Narodne novine'', broj [147/2014](https://www.iusinfo.hr/zakonodavstvo/zakon-o-regionalnom-razvoju-republike-hrvatske-2011), [123/2017](https://www.iusinfo.hr/zakonodavstvo/zakon-o-izmjenama-i-dopunama-zakona-o-regionalnom-razvoju-republike-hrvatske), [118/2018](https://www.iusinfo.hr/zakonodavstvo/zakon-o-izmjenama-zakona-o-regionalnom-razvoju-republike-hrvatske))
4. Zakon o javnoj nabavi (''Narodne novine'', broj 120/16, 114/22).
* **UGOVORI**
1. Ugovor o Europskoj uniji (konsolidirana verzija, SL C 202/15)
2. Ugovor o funkcioniranju Europske unije (konsolidirana verzija, SL C 202/47)
* **PLANOVI I STRATEGIJE**
1. Nacionalni plan oporavka i otpornosti 2021. – 2026,
2. Nacionalna razvojna strategija Republike Hrvatske do 2030. godine (NN13/2021)

**• GRADSKE ODLUKE**

1. Statut Grada Buzeta ("Službene novine Grada Buzeta", broj 2/21. i 10/21.).

**PRAVILA TESTIRANJA**

1. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete tražene natječajem.
2. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica, putovnica). Osobe koje nemaju odgovarajući dokaz ili ga odbiju predočiti, ne mogu ući u službene prostorije i pristupiti provjeri znanja i sposobnosti. Na pisano testiranje potrebno je donijeti kemijsku olovku.
3. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
4. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat/kinja prijavljuje. Pisano testiranje traje 45 minuta.
5. Na pisanom testiranju kandidati mogu maksimalno dobiti 10 bodova. Smatra se da su kandidati položili ako su dobili najmanje 5 bodova. Kandidati koji su uspješno položili testove, pristupit će razgovoru s povjerenstvom (intervju).

**B: INTERVJU**

1. intervju/razgovor se provodi samo s onim kandidatima koji su ostvarili 50% i više broja bodova na testiranju.
2. povjerenstvo za provedbu natječaja kroz intervju sa kandidatima utvrđuje interese, komunikativnost, kreativnost, profesionalne ciljeve i motivaciju kandidata za rad u Gradu Buzetu.
3. Rezultati intervjua boduju se od 1 do 10.

Nakon navedenog pisanog testiranja i intervjua, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju bodova ostvarenih na testiranju i intervjuu. Povjerenstvo dostavlja pročelniku Upravnog odjela za opće poslove, društvene djelatnosti i razvojne projekte Izvješće o provedenom postupku i rang listu kandidata, koje potpisuju svi članovi povjerenstva.

Pročelnik donosi rješenje o prijemu u službu za izabranog/u kandidata/kinju koje će biti dostavljeno javnom objavom na službenim stranicama Grada Buzeta – [www.buzet.hr](http://www.buzet.hr). Dostava rješenja svim kandidatima smatra se obavljenom istekom osmog dana od dana javne objave rješenja.

Sukladno odredbama članka 25. st. 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19, 17/25), protiv rješenja o prijmu u službu, nezadovoljan kandidat/kinja može podnijeti žalbu gradonačelniku Grada Buzeta. Žalba odgađa izvršenje rješenja o prijmu u službu na neodređeno vrijeme.

* **OSTALE INFORMACIJE VEZANE UZ POSTUPAK**

Molimo podnositelje da u prijavi navedu broj fiksnoga i/ili mobilnoga telefona na koje u slučaju potrebe možemo nazvati tijekom postupka.

Također molimo podnositelje da u prijavi prilože sve isprave naznačene u natječaju i to u navedenom obliku – jer osoba koja ne podnese pravodobnu i urednu prijavu ili ne ispunjava formalne uvjete iz natječaja, neće se smatrati kandidatom prijavljenim na natječaj.

Kandidat/kinja može tijekom natječajnog postupka pisanim putem povući prijavu.

Kandidat/kinja koji ne pristupi prethodnoj provjeri znanja smatrat će se da je povukao prijavu na natječaj.

U Zakonu o službenicima i namještenicima u lokalnoj i područnoj(regionalnoj) samoupravi (NN 86/08, 61/11, 04/18, 112/19, 17/25) možete pročitati na koji je način uređen natječajni postupak.

Vrijeme održavanja prethodne provjere znanja i sposobnosti kandidata bit će objavljeno na web stranici (www.buzet.hr), te na oglasnoj ploči Grada Buzeta, najkasnije pet dana prije održavanja provjere.

Podnošenjem prijave na natječaj, kandidati su izričito suglasni da Grad Buzet kao voditelj obrade osobnih podataka, može prikupljati, koristiti i dalje obrađivati podatke u svrhu provedbe natječajnog postupka, samo u obimu i samo u svrhu provedbe natječaja, a sukladno odredbama Opće Uredbe o zaštiti osobnih podataka EU 2016/679. od 27. travnja 2016. godine.

 **POVJERENSTVO ZA PROVEDBU NATJEČAJA**

**ZA PRIJEM U SLUŽBU NA NEODREĐENO VRIJEME**